Kellavere radarijaam

Kellavere radarijaam on Lääne-Virumaal Kellavere külas asuv Eesti õhuväe Õhuseiredivisjoni hallatav radarijaam, kus paikneb kolmemõõtmeline kaugvaatlusradar Lockheed-Martin TPS-77. Radaripost on lülitatud Eestit, Lätit ja Leedut hõlmavasse õhuseiresüsteemi BALTNET.

Radarijaam mehitab kümmekond inimest. Radar näeb umbes 470 kilomeetri taha ja umbes 30 kilomeetri kõrgusele.

 Ajalugu 
Radaripositsioonide rajamist Pandivere kõrgustiku kõrguselt teisele mäetipule alustati 2001. aasta suvel ja nurgakivi paneku tseremoonia toimus 29. oktoobril 2001. Radari paigaldamiseks ehitati kahekorruseline hoone, mis kaeti omakorda pinnasega. Hoone maapealne osa piirdub radarikupliga, mis on 12,5 meetrit kõrge. Radari baasaluse ehitustööd läksid maksma umbes kümme miljonit krooni ning radar ise koos meeskonna väljaõppega maksis 239 miljoni krooni (15,27 miljonit eurot). Radarijaam avati 21. aprillil 2003.

2019. aastal viidi lõpule radarijaama rekonstrueerimine. Sealhulgas vahetati välja kütte- ja veesüsteemid ning võõbati primaarradarit kattev kuppel valgeks, mis muudab selle möödasõitjatele vähem silmatorkavaks."Kellavere radar on nüüd vähem silmatorkav" ERR, 3. juuli 2019

2025. aastal avati radarist ida pool ka Viru õhuseireradar, mis asub endise Viru põlevkivikaevanduse aherainemäe tipus."Eesti ostab kaks õhuseireradarit, mis võimaldavad rajada uusi tuuleparke" ERR, 20. juuni 2023 "Kaitserajatiste liigne salastamine võib kasvatada vaenlase huvi" ERR, 26. oktoober 2025

 Vaata ka 
 Muhumaa radarijaam
 Tõikamäe radarijaam
 Soodevahe radarijaam
 BALTNET
 Ämari õhusuveräänsuskeskus

 Viited 

 Välislingid 
 "Kellavere superradar hakkab lähiajal tööle". Virumaa Teataja, 13. märts 2003. Kasutatud 20. september 2018.

Kategooria:Eesti õhuvägi
Kategooria:Radar
Kategooria:Vinni vald
Kategooria:2003. aasta Eestis